title: Rozhodnutie Rady (EÚ) 2016/1981 z 8. novembra 2016, ktorým sa vymenúva náhradník Výboru regiónov navrhnutý Švédskym kráľovstvom

text:
               12.11.2016

               SK

               Úradný vestník Európskej únie

               L 305/29

         ROZHODNUTIE RADY (EÚ) 2016/1981
   z 8. novembra 2016,
   ktorým sa vymenúva náhradník Výboru regiónov navrhnutý Švédskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh švédskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1203 (4) nahradila pani Ingeborg WIKSTENOVÁ 20. júla 2015 pána Kentha LÖVGRENA ako náhradníčka.

               (2)

               V dôsledku skončenia funkčného obdobia pani Ingeborg WIKSTENOVEJ sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:

               —

               pán Mohamad HASSAN, Ledamot i kommunfullmäktige, Uppsala kommun.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. novembra 2016

            Za Radu

            predseda

         P. KAŽIMÍR

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/1203 z 20. júla 2015, ktorým sa vymenúvajú traja švédski členovia a šiesti švédski náhradníci Výboru regiónov (Ú. v. EÚ L 195, 23.7.2015, s. 44).


title: 2004/680/ES: Rozhodnutie Rady z 24. septembra 2004 o ukončení konzultácií s Guineou-Bissau podľa článku 96 Dohody o partnerstve AKT-ES

text:
               8.10.2004

               SK

               Úradný vestník Európskej únie

               L 311/27

      ROZHODNUTIE RADY

   z 24. septembra 2004
   o ukončení konzultácií s Guineou-Bissau podľa článku 96 Dohody o partnerstve AKT-ES
   (2004/680/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 („Dohoda o partnerstve AKT-ES“) (1), najmä na jej článok 96,
   so zreteľom na internú dohodu medzi predstaviteľmi vlád členských štátov, zasadajúcich v rámci Rady, týkajúcu sa potrebných opatrení a postupov pri vykonávaní Dohody o partnerstve AKT-ES (2), najmä na jej článok 3,
   so zreteľom na návrh Komisie,
   keďže:

               (1)

               Nevyhnutné súčasti Dohody o partnerstve AKT-ES citované v článku 9 boli porušené vojenským prevratom zo 14. septembra 2003, ktorý Európska únia odsúdila vo svojom vyhlásení z 18. septembra 2003.

               (2)

               V súlade s článkom 96 Dohody o partnerstve AKT-ES sa 19. januára 2004 uskutočnili konzultácie so štátmi AKT a s Guineou-Bissau, v rámci ktorých guinejsko-bissauské úrady tlmočili špecifické záväzky, ktorých cieľom bolo riešiť problémy vyjadrené Európskou úniou a ktoré sa mali splniť počas obdobia intenzívneho dialógu, ktorý trval tri mesiace.

               (3)

               Na konci tohto obdobia sa zistilo, že množstvo praktických opatrení týkajúcich sa nevyhnutných súčastí Dohody o partnerstve AKT-ES , vyplynulo z vyššie uvedených záväzkov; avšak určité dôležité opatrenia týkajúce sa osobitne konsolidácie verejných finančných prostriedkov sa ešte primerane neuplatnili v praxi,

         ROZHODLA TAKTO:
   Článok 1
   Konzultácie s Republikou Guinea-Bissau uskutočnené v súlade s článkom 96 Dohody z Cotonou, sa týmto ukončujú.
   Článok 2
   Týmto sa prijímajú opatrenia špecifikované v pripojenom návrhu listu ako primerané kroky v zmysle článku 96 ods. 2 písm. c) Dohody o partnerstve AKT-ES.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa do 11. októbra 2005.

      V Bruseli 24. septembra 2004

            Za Radu

            predseda

         L. J. BRINKHORST

      (1)  Ú. v. ES L 317, 15.12.2000, s. 3.

      (2)  Ú. v. ES L 317, 15.12.2000, s. 376.

      PRÍLOHA
      Vážený pán,
      Európska únia prikladá veľkú dôležitosť ustanoveniam článku 9 Dohody o partnerstve AKT-ES. Partnerstvo AKT-ES je založené na rešpektovaní ľudských práv, demokratických zásad a zákonnosti, sú to nevyhnutné súčasti vyššie uvedenej dohody, a preto tvoria základ pre vzťahy medzi nami.
      V tomto duchu Európska únia vo svojom vyhlásení z 18. septembra 2003 ostro odsúdila vojenský prevrat zo 14. septembra 2003.
      Rada Európskej únie preto 19. decembra 2003 rozhodla vyzvať guinejsko-bissauské úrady na začatie konzultácií, aby sa tak detailne preskúmala vzniknutá situácia a našli spôsoby jej nápravy.
      Tieto konzultácie sa uskutočnili v pozitívnej atmosfére v Bruseli 19. januára 2004. Hovorilo sa o niekoľkých základných otázkach a predseda dočasnej vlády mal možnosť prezentovať hľadisko guinejsko-bissauských úradov a ich analýzu situácie. Európska únia vzala na vedomie záväzky predsedu vlády:

                  —

                  posilniť program prechodu vlády Republiky Guinea-Bissau, a najmä jej plány uskutočniť všeobecné voľby,

                  —

                  prijať opatrenia na konsolidáciu verejných finančných prostriedkov,

                  —

                  posilniť pokrok smerom k návratu k nezávislému súdnictvu a obnoveniu civilnej kontroly ozbrojených síl.

            Takisto sa dohodlo, že v Guinei-Bissau sa počas obdobia troch mesiacov bude uskutočňovať intnenzívny dialóg týkajúci sa rôznych načrtnutých bodov a že na konci tohto obdobia sa vyhodnotí situácia.
      Tento pravidelný a intenzívny dialóg sa uskutočnil v Guinei-Bissau. Zameral sa na rad opatrení určených na uskutočnenie daných záväzkov.
      Úrady v Guinei-Bissau prijali množstvo významných opatrení. Uvedieme najmä:

                  —

                  spravodlivé, slobodné a transparentné všeobecné voľby, ktoré sa uskutočnili 28. a 30. marca 2004,

                  —

                  dosiahol sa pokrok smerom k návratu k nezávislému súdnictvu menovaním verejného žalobcu a voľbou predsedu Najvyššieho súdu,

                  —

                  prijal sa mimoriadny hospodársky program,

                  —

                  uskutočňuje sa registrácia vládnych zamestnancov.

            Tieto iniciatívy sú rozhodne znamením sociálnej a politickej stabilizácie krajiny. Znepokojenie však pretrváva hlavne vo sfére konsolidácie verejných finančných prostriedkov, hlavne pokiaľ ide o spôsob verejného účtovníctva, výber príjmov z cla a o vyplácanie mzdy väčšiny vládnych zamestnancov.
      Európska únia prikladá osobitnú dôležitosť nasledujúcim opatreniam na konsolidovanie verejných finančných prostriedkov:

                  —

                  trvalá realizácia mimoriadneho hospodárskeho programu prijatého dočasnou vládou,

                  —

                  pokračovanie v súčasnej registrácii vládnych zamestnancov,

                  —

                  prijatie nápravných opatrení vo sfére verejných finančných prostriedkov vrátane auditov systému finančnej kontroly, verejného obstarávania a verejných príjmov,

                  —

                  na základe auditu uskutočneného v roku 2003 treba zrealizovať preplatenie prostriedkov z podporného rozpočtového programu spoločenstva,

                  —

                  predloženie záverov vládnej auditovej správy za rok 2003 o verejných príjmoch,

                  —

                  pokračovanie v súdnych a správnych konaniach vedených proti úradníkom predchádzajúcej vlády, ktorí sa dopustili zneužívania a podvodov.

            V nadväznosti na konzultácie bolo rozhodnuté normalizovať formou primeraných opatrení v zmysle článku 96 ods. 2 písm. c) Dohody o partnerstve AKT-ES vzťahy a pokračovať v spolupráci, zatiaľ čo sa bude uskutočňovať monitorovanie pokroku dosiahnutého v oblastiach verejných finančných prostriedkov, návratu k nezávislému súdnictvu, obnovy civilnej kontroly ozbrojených síl a sledovanie časového rozvrhu prezidentských volieb. Musia byť včas zabezpečené podmienky pre transparentné a skutočne demokratické prezidentské voľby. Európska únia bude pravidelne monitorovať pokrok dosiahnutý vo vyššie uvedených oblastiach.
      Európska únia je pripravená podporovať úzky politický dialóg s demokraticky zvolenou vládou a pomôcť konsolidovať demokraciu vo Vašej krajine.
      Prijmite, pán predseda vlády, výraz našej hlbokej úcty.

            Za Radu

            Za Komisiu


title: 2013/374/EÚ: Rozhodnutie Rady z  9. júla 2013 , ktorým sa vymenúva člen Dvora audítorov

text:
               12.7.2013

               SK

               Úradný vestník Európskej únie

               L 191/11

         ROZHODNUTIE RADY
   z 9. júla 2013,
   ktorým sa vymenúva člen Dvora audítorov
   (2013/374/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 2,
   so zreteľom na Akt o pristúpení Chorvátskej republiky,
   so zreteľom na stanovisko Európskeho parlamentu (1),
   keďže:

               (1)

               V súlade s druhým pododsekom článku 285 Zmluvy o fungovaní Európskej únie sa Dvor audítorov skladá z jedného štátneho príslušníka z každého členského štátu.

               (2)

               V dôsledku pristúpenia Chorvátskej republiky by sa mal Dvor audítorov rozšíriť vymenovaním ďalšieho člena, ktorého funkčné obdobie bude trvať šesť rokov,

         PRIJALA TOTO ROZHODNUTIE:
   Článok 1
   Za člena Dvora audítorov sa na obdobie šiestich rokov od 15. júla 2013 do 14. júla 2019 týmto vymenúva pán Neven MATES.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 9. júla 2013

            Za Radu

            predseda

         R. ŠADŽIUS

      (1)  Stanovisko z 12. júna 2013 (zatiaľ neuverejnené v úradnom vestníku).


title: 2006/481/ES,Euratom: Rozhodnutie zástupcov vlád členských štátov z  22. júna 2006 , ktorým sa vymenúva sudca Súdu prvého stupňa Európskych spoločenstiev

text:
               12.7.2006

               SK

               Úradný vestník Európskej únie

               L 189/15

      ROZHODNUTIE ZÁSTUPCOV VLÁD ČLENSKÝCH ŠTÁTOV

   z 22. júna 2006,
   ktorým sa vymenúva sudca Súdu prvého stupňa Európskych spoločenstiev
   (2006/481/ES, Euratom)
   ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 224,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 140,
   keďže:
   Na základe článkov 5 a 7 v spojení s článkom 47 Protokolu o štatúte Súdneho dvora a po odstúpení Pernilly LINDHOVEJ je potrebné pristúpiť k vymenovaniu sudcu Súdu prvého stupňa Európskych spoločenstiev na zvyšný čas jej funkčného obdobia, ktoré trvá do 31. augusta 2007,
   ROZHODLI TAKTO:
   Článok 1
   Nils WAHL sa vymenúva za sudcu Súdu prvého stupňa Európskych spoločenstiev s platnosťou odo dňa zloženia sľubu do 31. augusta 2007.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 22. júna 2006

            Za Radu

            predseda

         G. WOSCHNAGG


title: 2013/338/EÚ: Rozhodnutie zástupcov vlád členských štátov z  26. júna 2013 , ktorým sa vymenúvajú sudcovia Súdneho dvora

text:
               29.6.2013

               SK

               Úradný vestník Európskej únie

               L 179/94

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 26. júna 2013,
   ktorým sa vymenúvajú sudcovia Súdneho dvora
   (2013/338/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 160a ods. 1,
   keďže:

               (1)

               Na základe článkov 5 a 7 Protokolu o štatúte Súdneho dvora Európskej únie a po odstúpení pánov Una LÕHMUSA a Jeana-Jacquesa KASELA s účinnosťou od 6. októbra 2013 je potrebné pristúpiť k vymenovaniu dvoch sudcov Súdneho dvora na zvyšný čas funkčného obdobia pánov Una LÕHMUSA a Jeana-Jacquesa KASELA, ktoré trvá do 6. októbra 2015.

               (2)

               Na uvoľnené miesta boli ako kandidáti navrhnutí pani Küllike JÜRIMÄEOVÁ a pán François BILTGEN.

               (3)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pani Küllike JÜRIMÄEOVEJ a pána Françoisa BILTGENA vykonávať funkcie sudcov Súdneho dvora,

         PRIJALI TOTO ROZHODNUTIE:
   Článok 1
   Za sudcov Súdneho dvora sa týmto na obdobie od 7. októbra 2013 do 6. októbra 2015 vymenúvajú:

               —

               pani Küllike JÜRIMÄE

               —

               pán François BILTGEN

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 26. júna 2013

            predseda

         R. MONTGOMERY


               21.6.2016

               SK

               Úradný vestník Európskej únie

               C 224/36

         P8_TA(2014)0005
   Počet členov medziparlamentných delegácií
   Rozhodnutie Európskeho parlamentu zo 16. júla 2014 o počte členov medziparlamentných delegácií (2014/2704(RSO))
   (2016/C 224/10)

      Európsky parlament,

               —

               so zreteľom na návrh rozhodnutia konferencie predsedov,

               —

               so zreteľom na svoje rozhodnutie z 12. marca 2014 o počte medziparlamentných delegácií, delegácií pri spoločných parlamentných výboroch, delegácií pri parlamentných výboroch pre spoluprácu a mnohostranných parlamentných zhromaždeniach (1),

               —

               so zreteľom na článok 212 rokovacieho poriadku,

               1.

               rozhodol stanoviť počet členov nasledujúcich medziparlamentných delegácií takto:

                           a)

                              Európa, západný Balkán a Turecko

                           Delegácia pri Spoločnom parlamentnom výbore EÚ – bývalá juhoslovanská republika Macedónsko: 13 členov
                           Delegácia pri Spoločnom parlamentnom výbore EÚ – Turecko: 25 členov
                           Delegácia pre vzťahy so Švajčiarskom a Nórskom, pri Spoločnom parlamentnom výbore EÚ – Island a pri Spoločnom parlamentnom výbore Európskeho hospodárskeho priestoru (EHP): 17 členov
                           Delegácia pri Parlamentnom výbore pre stabilizáciu a pridruženie EÚ – Srbsko: 15 členov
                           Delegácia pri Parlamentnom výbore pre stabilizáciu a pridruženie EÚ – Albánsko: 14 členov
                           Delegácia pri Parlamentnom výbore pre stabilizáciu a pridruženie EÚ – Čierna Hora: 14 členov
                           Delegácia pre vzťahy s Bosnou a Hercegovinou a Kosovom: 13 členov

                           b)

                              Rusko a štáty Východného partnerstva

                           Delegácia pri Parlamentnom výbore pre spoluprácu EÚ – Rusko: 31 členov
                           Delegácia pri Parlamentnom výbore pre spoluprácu EÚ – Ukrajina: 16 členov
                           Delegácia pri Parlamentnom výbore pre spoluprácu EÚ – Moldavsko: 14 členov
                           Delegácia pre vzťahy s Bieloruskom: 12 členov
                           Delegácia pri Parlamentných výboroch pre spoluprácu EÚ – Arménsko, EÚ – Azerbajdžan a EÚ – Gruzínsko: 18 členov

                           c)

                              Maghreb, Mašrek, Izrael a Palestína

                           Delegácie pre vzťahy s:

                                       —

                                       Izraelom: 18 členov

                                       —

                                       Palestínskou zákonodarnou radou: 18 členov

                                       —

                                       krajinami Maghrebu a Zväzom arabského Maghrebu: 18 členov

                                       —

                                       krajinami Mašreku: 18 členov

                           d)

                              Arabský polostrov, Irak a Irán

                           Delegácie pre vzťahy s:

                                       —

                                       Arabským polostrovom: 15 členov

                                       —

                                       Irakom: 8 členov

                                       —

                                       Iránom: 12 členov

                           e)

                              Severná, Stredná a Južná Amerika

                           Delegácie pre vzťahy s:

                                       —

                                       Spojenými štátmi americkými: 58 členov

                                       —

                                       Kanadou: 16 členov

                                       —

                                       Brazílskou federatívnou republikou: 14 členov

                                       —

                                       krajinami Strednej Ameriky: 15 členov

                                       —

                                       krajinami Andského spoločenstva: 12 členov

                                       —

                                       Mercosurom: 19 členov

                                 Delegácia pri Spoločnom parlamentnom výbore EÚ – Mexiko: 14 členov
                           Delegácia pri Spoločnom parlamentnom výbore EÚ – Chile: 15 členov
                           Delegácia pri Parlamentnom výbore EÚ – Cariforum: 15 členov

                           f)

                              Ázia/Tichomorie

                           Delegácie pre vzťahy s:

                                       —

                                       Japonskom: 24 členov

                                       —

                                       Čínskou ľudovou republikou 37 členov

                                       —

                                       Indiou: 24 členov

                                       —

                                       Afganistanom: 8 členov

                                       —

                                       krajinami južnej Ázie: 15 členov

                                       —

                                       krajinami juhovýchodnej Ázie a Združením národov juhovýchodnej Ázie (ASEAN): 26 členov

                                       —

                                       Kórejským polostrovom: 12 členov

                                       —

                                       Austráliou a Novým Zélandom: 12 členov

                                 Delegácia pri Parlamentných výboroch pre spoluprácu EÚ – Kazachstan, EÚ – Kirgizsko, EÚ – Uzbekistan a EÚ – Tadžikistan a pre vzťahy s Turkménskom a Mongolskom: 19 členov

                           g)

                              Afrika

                           Delegácie pre vzťahy s:

                                       —

                                       Južnou Afrikou: 16 členov

                                       —

                                       Panafrickým parlamentom: 12 členov

                           h)

                              Mnohostranné zhromaždenia

                           Delegácia pri Spoločnom parlamentnom zhromaždení AKT – EÚ: 78 členov
                           Delegácia pri Parlamentnom zhromaždení Únie pre Stredozemie: 49 členov
                           Delegácia pri Euro-latinskoamerickom parlamentnom zhromaždení: 75 členov
                           Delegácia pri Parlamentnom zhromaždení Eurones: 60 členov
                           Delegácia pre vzťahy s Parlamentným zhromaždením NATO: 10 členov

               2.

               poveruje svojho predsedu, aby postúpil toto rozhodnutie pre informáciu Rade a Komisii.

      (1)  Prijaté texty, P7_TA(2014)0217.


Rozhodnutie Európskeho parlamentu z 10. júla 2007 o vložení nového článku 204a o korigendách do rokovacieho poriadku (2005/2041(REG))


title: 2014/454/EÚ: Rozhodnutie Rady z 8. júla 2014 o pozícii, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP

text:
               12.7.2014

               SK

               Úradný vestník Európskej únie

               L 205/20

         ROZHODNUTIE RADY
   z 8. júla 2014
   o pozícii, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP

      (2014/454/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 175 ods. 1 v spojení s jej článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XX (Životné prostredie) k Dohode o EHP.

               (3)

               Smernica Európskeho parlamentu a Rady 2009/128/ES (3) sa má začleniť do Dohody o EHP.

               (4)

               Príloha XX (Životné prostredie) k Dohode o EHP by sa preto mala zodpovedajúcim spôsobom zmeniť.

               (5)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2014

            Za Radu

            predseda

         P. C. PADOAN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (Ú. v. EÚ L 309, 24.11.2009, s. 71).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z,
      ktorým sa mení príloha XX (Životné prostredie) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (1), v znení korigenda uverejneného v Ú. v. EÚ L 161, 29.6.2010, s. 11, sa má začleniť do Dohody o EHP.

                  (2)

                  Príloha XX k Dohode o EHP by sa preto mala zodpovedajúcim spôsobom zmeniť,

            PRIJAL TOTO ROZHODNUTIE:
      Článok 1
      Za bod 1k (smernica Európskeho parlamentu a Rady 2003/35/ES) v prílohe XX k Dohode o EHP sa vkladá tento bod:

                  „1l.

                     32009 L 0128: Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (Ú. v. EÚ L 309, 24.11.2009, s. 71), v znení korigenda uverejneného v Ú. v. EÚ L 161, 29.6.2010, s. 11.
                  Ustanovenia smernice sa na účely tejto dohody vykladajú s týmito úpravami:
                  So zreteľom na Nórsko sa slová ‚26. novembra 2012‘ v článku 4 ods. 2 nahrádzajú slovami ‚1. januára 2016‘.“

            Článok 2
      Znenie smernice 2009/128/ES v znení korigenda uverejneného v Ú. v. EÚ L 161, 29.6.2010, s. 11 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP (2), alebo dňom nadobudnutia účinnosti rozhodnutia Spoločného výboru EHP č. …/… z/zo … (3) [, ktorým sa nariadenie (ES) č. 1107/2009 začleňuje], podľa toho, čo nastane neskôr.
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 309, 24.11.2009, s. 71.

         (2)  [Ústavné požiadavky neboli oznámené.] [Ústavné požiadavky boli oznámené.]

         (3)  Ú. v. EÚ L …


title: Rozhodnutie Rady 2012/39/SZBP z  25. januára 2012 , ktorým sa vymenúva osobitný zástupca Európskej únie v Kosove

text:
               26.1.2012

               SK

               Úradný vestník Európskej únie

               L 23/5

         ROZHODNUTIE RADY 2012/39/SZBP
   z 25. januára 2012,
   ktorým sa vymenúva osobitný zástupca Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 5. decembra 2011 opätovne potvrdila svoj jednoznačný záväzok k európskej perspektíve krajín západného Balkánu, ktorý je aj naďalej mimoriadne dôležitý pre stabilitu, zmierenie a budúcnosť regiónu. Podobne znova potvrdila politiku Únie vo vzťahu ku Kosovu, ako sa uvádza v predchádzajúcich záveroch Rady.

               (2)

               Rada 5. mája 2011 prijala rozhodnutie 2011/270/SZBP (2), ktorým vymenovala Fernanda GENTILINIHO za osobitného zástupcu Európskej únie (OZEÚ) v Kosove, ktorého mandát stráca účinnosť 31. januára 2012.

               (3)

               Na obdobie od 1. februára 2012 do 30. júna 2013 by sa za OZEÚ v Kosove mal vymenovať pán Samuel ŽBOGAR.

               (4)

               Proces stabilizácie a pridruženia je strategickým rámcom pre politiku Únie vo vzťahu k západnému Balkánu a jeho nástroje sa vzťahujú na Kosovo vrátane európskeho partnerstva, politického a technického dialógu, ktorý je súčasťou dialógu v rámci procesu stabilizácie a pridruženia, a vrátane súvisiacich programov pomoci Únie.

               (5)

               Mandát OZEÚ sa bude vykonávať v koordinácii s Komisiou s cieľom zabezpečiť súlad s inými príslušnými činnosťami patriacimi do právomoci Únie.

               (6)

               Rada predpokladá, že právomoci a kompetencie OZEÚ a právomoci a kompetencie vedúceho úradu delegácie Európskej únie v Prištine sa udelia jednej a tej istej osobe.

               (7)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Samuel ŽBOGAR sa týmto vymenúva za osobitného zástupcu Európskej únie (OZEÚ) v Kosove od 1. februára 2012 do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na cieľoch politiky Únie v Kosove. Tieto ciele zahŕňajú zohrávanie vedúcej úlohy pri presadzovaní stabilného, životaschopného, mierumilovného, demokratického a mnohonárodnostného Kosova, posilňovanie stability v regióne a prispievanie k spolupráci v regióne a dobrým susedským vzťahom na západnom Balkáne; presadzovanie Kosova, ktoré dodržiava zásady právneho štátu, chráni menšiny a kultúrne a náboženské dedičstvo, podporu pokroku Kosova na ceste do Únie v súlade s európskou perspektívou tohto regiónu a príslušnými závermi Rady.
   Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               ponúkať poradenstvo a podporu Únie v politickom procese;

               b)

               podporovať celkovú politickú koordináciu Únie v Kosove;

               c)

               posilňovať prítomnosť Únie v Kosove a zabezpečovať jej súdržnosť a účinnosť;

               d)

               na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

               e)

               zabezpečovať súlad a súdržnosť činností Únie v Kosove;

               f)

               podporovať pokrok Kosova na ceste do Únie v súlade s európskou perspektívou tohto regiónu a prostredníctvom cielenej komunikácie s verejnosťou a podporných činností Únie zameraných na dosiahnutie dôkladnejšieho porozumenia otázok týkajúcich sa Únie a ich podpory zo strany verejnosti v Kosove;

               g)

               monitorovať, napomáhať a uľahčovať dosahovanie pokroku v súvislosti s politickými, hospodárskymi a európskymi prioritami v súlade s príslušnými inštitucionálnymi právomocami a zodpovednosťami;

               h)

               prispievať k rozvoju a upevňovaniu dodržiavania ľudských práv a základných slobôd v Kosove, aj vzhľadom na ženy a deti, v súlade s politikou Únie v oblasti ľudských práv a s usmerneniami Únie pre oblasť ľudských práv;

               i)

               napomáhať pri vykonávaní dialógu medzi Belehradom a Prištinou, ktorý Únia uľahčila.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje bez toho, aby boli dotknuté právomoci VP.
   3.   OZEÚ vykonáva svoje úlohy v úzkej spolupráci s Európskou službou pre vonkajšiu činnosť (ESVČ).
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. februára 2012 do 30. júna 2013 je 2 410 000 EUR.
   2.   Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci krajín západného Balkánu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na uskutočnenie a plynulý priebeh misie OZEÚ a členov jeho personálu, sa podľa potreby dohodnú s hostiteľskou stranou/hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   1.   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností (3).
   2.   VP je oprávnený sprístupniť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré sa vypracovali na účely akcie, v súlade s bezpečnostnými predpismi na ochranu utajovaných skutočností EÚ.
   3.   VP je taktiež v súlade s prevádzkovými potrebami OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré sa vypracovali na účely akcie, v súlade s bezpečnostnými predpismi na ochranu utajovaných skutočností EÚ. Na tento účel sa vypracujú miestne dojednania.
   4.   VP je splnomocnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúcich sa danej akcie, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady (4).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácia Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie založený na usmernení zo strany ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia jeho tímu nasadení mimo Únie vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie v regióne a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje vedúcemu misie EULEX KOSOVO usmernenia týkajúce sa miestnej politickej situácie, a to aj o politických aspektoch otázok týkajúcich sa výkonných funkcií. OZEÚ a veliteľ civilných operácií sa podľa potreby vzájomne radia.
   3.   OZEÚ je tiež v spojení s príslušnými miestnymi orgánmi a inými medzinárodnými a regionálnymi aktérmi pôsobiacimi v oblasti.
   4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii správu o pokroku do konca novembra 2012 a na konci mandátu OZEÚ súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. februára 2012.

      V Bruseli 25. januára 2012

            Za Radu

            predseda

         N. WAMMEN

      (1)  Podľa rezolúcie Bezpečnostnej rady Organizácie Spojených národov č. 1244 (1999).

      (2)  Ú. v. EÚ L 119, 7.5.2011, s. 12.

      (3)  Ú. v. EÚ L 141, 27.5.2011, s. 17.

      (4)  Rozhodnutie 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady z 9. decembra 1997, ktorým sa mení a dopĺňa rozhodnutie 83/247/EHS, ktorým sa zriaďuje výbor pre politiku spoločenstva v oblasti lesníctva; drevospracujúceho a papierenského priemyslu

text:
Dôležité právne oznámenie

|

31997D0837

Úradný vestník L 346 , 17/12/1997 S. 0095 - 0096

		Rozhodnutie Radyz 9. decembra 1997,ktorým sa mení a dopĺňa rozhodnutie 83/247/EHS, ktorým sa zriaďuje výbor pre politiku spoločenstva v oblasti lesníctva; drevospracujúceho a papierenského priemyslu(97/837/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,keďže vzhľadom na hospodársky vývoj lesníctva; drevospracujúceho a papierenského priemyslu v spoločenstve a na potrebu zabezpečiť zastúpenie rôznych odvetví vo výbore je primerané zmeniť a doplniť rozhodnutie Komisie 83/247/EHS [1],ROZHODLA TAKTO:Jediný ČlánokRozhodnutie 83/247/EHS sa týmto mení a dopĺňa takto:1. Články 1, 2 a 3 sa nahrádzajú takto:"Článok 1Týmto sa pri Komisii zriaďuje poradný výbor pre politiku spoločenstva v oblasti lesníctva; drevospracujúceho a papierenského priemyslu, ďalej len "výbor";. Výbor je zložený zo zástupcov európskych organizácii lesníctva; drevospracujúceho a papierenského priemyslu.Článok 2Výbor na žiadosť Komisie alebo z vlastného podnetu poskytuje Komisii poradenstvo o priemyselných aspektoch politiky spoločenstva v oblasti lesníctva; drevospracujúceho a papierenského priemyslu, ako aj o otázkach trhu a ostatných hospodárskych otázkach týkajúcich sa drevárskych výrobkov v spoločenstve alebo dopytu po dreve.Článok 3Výbor je zložený z 23 členov:- päť členov zastupujúcich sektor lesníctva;- šesť členov zastupujúcich drevospracujúci priemysel;- šesť členov zastupujúcich priemysel výroby a spracovania celulózy, papiera a lepenky- šesť členov zastupujúcich tlačiarenský a vydavateľský priemysel.";2. Články 5 a 6 sa nahrádzajú takto:"Článok 5Funkčné obdobie členov výboru je dva roky a môže sa predĺžiť so súhlasom Komisie. Po uplynutí dvojročného obdobia ostávajú členovia výboru vo funkcii, kým nie sú nahradení alebo kým sa ich funkčné obdobie nepredĺži.Funkčné obdobie člena sa končí pred uplynutím dvojročného obdobia v prípade jeho odstúpenia alebo smrti.Na zvyšnú časť funkčného obdobia je nahradený v súlade s ustanoveniami článku 4.Výkon funkcie nie je odmeňovaný.Článok 6Komisia uverejní na informačné účely zoznam členov výboru v Úradnom vestníku Európskych spoločenstiev.";3. Článok 10 sa nahrádza takto:"Článok 101. Výbor a pracovné skupiny zvoláva predseda. Výbor zasadá v sídle Komisie.2. Zástupcovia príslušných útvarov Komisie sa zúčastňujú na zasadaniach výboru a pracovných skupín"V Bruseli 9. decembra 1997Za KomisiuMartin bangemannčlen Komisie[1] Ú. v. ES L 137, 26.5.1983, s.31.--------------------------------------------------PRÍLOHAPORADNÝ VÝBOR PRE POLITIKU SPOLOČENSTVA V OBLASTI LESNÍCTVA; DREVOSPRACUJÚCEHO A PAPIERENSKÉHO PRIEMYSLU1. | Sektor lesníctva | 5 členov || Štátne lesy | 1 || CEPF – Confédération européenne des producteurs forestiers | 1 || USSE – Union de Silvicultores del Sur de Europa | 1 || UEF – Union of European Foresters | 1 || FECOF – Fédération européenne des communes forestières | 1 |2. | Drevospracujúci priemysel | 6 členov || CEI-Bois – Confédération européenne des industries du bois | 1 || OES – Organisation européenne des scieries | 1 || FESYP – Fédération européenne des syndicats de fabricants de panneaux de particules | 1 || FEROPA – Fédération européenne des fabricants de panneux de fibres | 1 || FEIC – Fédération européenne des industries du contreplaqué | 1 || Euro MDF – European Association of Medium Density Fibreboard | 1 |3. | Výroba a spracovanie celulózy, papiera a lepenky | 6 členov || CEPI – Confederation of European Paper Industries | 1 || EPIS – European Pulp Industry Sector | 1 || CEPI – Cartonboard/Procarton | 1 || ETS – European Tissue Symposium | 1 || EDANA – European Disposables and Non-wovens Association | 1 || CITPA – Confédération internationale des transformateurs de papier et carton en Europe | 1 |4. | Tlačiarne a vydavateľstvá | 6 členov || INTERGRAF – Confédération internationale de l’industrie graphique et des industries annexes | 1 || FAEP – Fédération des associations d’éditeurs de périodiques de la CEE | 1 || ENPA – European Newspaper Publishers Association | 1 || EADP – European Association of Directory Publishers | 1 || EPC – European Publishers Council | 1 || FEP – Federation of European Publishers | 1 || Spolu | 23 |--------------------------------------------------